Jessica Calalang. Jessica Noelle Calalang (talaffuzi: "Jessika Noel Kalalang;" 1995-yil 24-fevralda tugʻilgan) — Amerika vakili sifatida juftlikda musobaqalarida qatnashuvchi figurali uchuvchi. Sherigi Brian Jonson bilan birga uch karra AQSh milliy chempionatining kumush medali sovrindori (2020-22) va uch karra Challenger musobaqasining sovrindori, shu jumladan 2019 CS Warsaw Cup turnirining oltin medali sohibi boʻlgan. Faoliyatining boshida Zack Sidhu bilan juftlikda konkida uchib, Xalqaro konkida uchish ittifoqi (ISU) tominidan oʻtkazilgan Challenger musobaqalarida uchta medalni qoʻlga kiritgan. Faoliyati. Sidhu bilan. Calalang 2010-yil avgust oyida Zack Sidhu bilan juftlik hosil qilgan. Juftlik 2010-yilda Chexiyaning Ostrava shahrida boʻlib oʻtgan Oʻsmirlar oʻrtasidagi Gran-pri musobaqasida ishtirok etib, xalqaro miqyosda oʻz debyutini amalga oshirgan. Keyingi mavsumda juftlik 2011-yilda Estoniyaning Tallin shahrida boʻlib oʻtgan Oʻsmirlar oʻrtasidagi Gran-pri musobaqasida musobaqasida bronza medalini qoʻlga kiritgan. 2013-yilgi Oʻsmirlar oʻrtasidagi AQSh chempionatida ishtirok etib, kumush medalni qoʻlga kiritgandan soʻng, juftlik 2013-yilda Italiyaning Milan shahrida boʻlib oʻtgan Oʻsmirlar oʻrtasidagi Jahon chempionatida Amerika vakili sifatida qatnashish uchun tanlangan va juftlik chempionatda toʻqqizinchi oʻrindan joy olgan. Calalang / Sidhu juftligi 2013 — 2014-yilgi mavsumda kattalar darajasiga koʻtarilgan. Juftlik 2013 International Nice Cup turnirida kumush medalni qoʻlga kiritgan, ammo 2014-yilgi AQSh chempionatida ishtirok etib, 11-oʻrinni egallagan. Juftlik keyingi mavsumni Xalqaro konkida uchish ittifoqi (ISU) tominidan oʻtkazilgan Challenger seriyasida boshlab, 2014 Cup of China musobaqasida Gran-pri debyutini oʻtkazishdan avval 2014-yilgi U. S. International Classic turnirida kumush va 2014 Skate Canada Autumn Classic musobaqasida bronza medalini qoʻlga kiritgan. Natijalari. "GP: Gran-pri ; CS: Challenger seriyasi ; JGP: Oʻsmirlar oʻrtasidagi Gran-pri"